CELEX: 32011D0444
Language: ro
Date: 2011-07-12 00:00:00
Title: 2011/444/UE: Decizia Consiliului din 12 iulie 2011 de stabilire, pentru Secretariatul General al Consiliului, a autorității de numire și a autorității abilitate să încheie contracte de muncă și de abrogare a Deciziei 2006/491/CE, Euratom

22.7.2011   
            
            
               RO
            
            
               Jurnalul Oficial al Uniunii Europene
            
            
               L 191/21
            
         DECIZIA CONSILIULUI
   din 12 iulie 2011
   de stabilire, pentru Secretariatul General al Consiliului, a autorității de numire și a autorității abilitate să încheie contracte de muncă și de abrogare a Deciziei 2006/491/CE, Euratom
   (2011/444/UE)
   CONSILIUL UNIUNII EUROPENE,
   având în vedere Statutul funcționarilor Uniunii Europene și Regimul aplicabil celorlalți agenți ai Uniunii Europene, prevăzute în Regulamentul (CEE, Euratom, CECO) nr. 259/68 al Consiliului (1), în special articolul 2 din statutul respectiv și articolul 6 din regimul respectiv,
   întrucât:
   
               (1)
            
            
               În conformitate cu articolul 240 alineatul (2) primul paragraf din Tratatul privind funcționarea Uniunii Europene, Secretariatul General al Consiliului se află sub autoritatea unui secretar general.
            
         
               (2)
            
            
               Ar trebui adoptată o nouă decizie de stabilire pentru Secretariatul General al Consiliului a autorității de numire și a autorității abilitate să încheie contracte de muncă și ar trebui abrogată Decizia 2006/491/CE, Euratom (2),
            
         ADOPTĂ PREZENTA DECIZIE:
   Articolul 1
   Competențele conferite prin Statutul funcționarilor autorității de numire și prin Regimul aplicabil celorlalți agenți ai Uniunii autorității abilitate să încheie contracte de muncă se exercită, în ceea ce privește Secretariatul General al Consiliului:
   
               (a)
            
            
               de către Consiliu, pentru secretarul general;
            
         
               (b)
            
            
               de către Consiliu, la propunerea secretarului general, pentru aplicarea, în cazul directorilor generali, a articolelor 1a, 30, 34, 41, 49, 50 și 51 din statut;
            
         
               (c)
            
            
               de către secretarul general în celelalte cazuri.
               Secretarul general este autorizat să delege, în întregime sau parțial, directorului general al administrației, competențele sale în ceea ce privește aplicarea Regimului aplicabil celorlalți agenți, precum și aplicarea Statutului funcționarilor în ceea ce privește funcționarii din cadrul grupei de funcții AST, cu excepția competențelor referitoare la numirea și la încetarea definitivă a contractului de muncă al funcționarilor și la angajarea altor agenți.
            
         Articolul 2
   Decizia 2006/491/CE, Euratom se abrogă.
   Articolul 3
   Prezenta decizie intră în vigoare la data adoptării.
   
      Adoptată la Bruxelles, 12 iulie 2011.
      
         
            Pentru Consiliu
         
         
            Președintele
         
         J. VINCENT-ROSTOWSKI
      
   
   
      (1)  JO L 56, 4.3.1968, p. 1.
   
      (2)  Decizia Consiliului din 27 iunie 2006 de stabilire pentru Secretariatul General al Consiliului a autorității de numire și a autorității abilitate să încheie contracte de muncă (JO L 194, 14.7.2006, p. 29).